PTTGC  คาดผลงาน Q1/61 ยังแข็งแกร่งตามการกลั่นพุ่งแนะซื้อเป้า 120 บ.
PTTGC  คาดผลงาน Q1/61 ยังแข็งแกร่งตามการกลั่นพุ่งแนะซื้อเป้า 120 บ.
18 เม.ย. 2561

บล.ไอร่า ระบุในบทวิเคราะห์วันนี้(18 เม.ย.)ว่า บริษัท พีทีที โกลบอล เคมิคอล จำกัด (มหาชน) หรือ PTTGC คาดผลการดำเนินงานในช่วง 1Q/61 ยังคงมีกำไรแข็งแกร่ง ปัจจัยหลักมาจากผลกำไรที่เพิ่มขึ้นทั้งจากธุรกิจการกลั่น ตามค่าการกลั่นที่เพิ่มขึ้นจาก 1Q/60 และธุรกิจปิโตรเคมีสายโอเลฟินส์ที่เพิ่มขึ้นจากส่วนต่างที่สูงขึ้น พร้อมคาดกำไรจากสต็อกน้ำมันเล็กน้อย ซึ่งเป็นไปตามราคาน้ำมันดิบที่เพิ่มขึ้น
คาดผลการดำเนินงานปี’61 ของ PTTGC จะเติบโตต่อเนื่อง จากแนวโน้มการเพิ่มขึ้นของราคา HDPE ตามราคาน้ำมันดิบ โดยเมื่อราคา HDPE อยู่ในระดับสูง จะส่งผลให้ margin ของผลิตภัณฑ์ HDPE สูงตามไปด้วย เนื่องจากการผลิตของ PTTGC เป็น Gas based ซึ่งจะได้เปรียบผู้ผลิตในสาย Naphtha based ในขณะที่ผลการดำเนินงานของ PTTGC มีกำไรจากธุรกิจปิโตรเคมีสายโอเลฟินส์ประมาณ 66% พร้อมคาดราคา HDPE ในปี’61 จะยังคงยืนเหนือ 1,300 เหรียญสหรัฐฯต่อตัน ราคาเป้าหมายที่ 120.00 บาท